title: Регламент за изпълнение (ЕС) 2016/1842 на Комисията от 14 октомври 2016 година за изменение на Регламент (ЕО) № 1235/2008 по отношение на електронния сертификат за инспекция на вносните биологични продукти и някои други елементи и на Регламент (ЕО) № 889/2008 по отношение на изискванията към консервираните или преработени биологични продукти и предаването на информация (Текст от значение за ЕИП )

text:
                  19.10.2016

                  BG

                  Официален вестник на Европейския съюз

                  L 282/19

            РЕГЛАМЕНТ ЗА ИЗПЪЛНЕНИЕ (ЕС) 2016/1842 НА КОМИСИЯТА
      от 14 октомври 2016 година
      за изменение на Регламент (ЕО) № 1235/2008 по отношение на електронния сертификат за инспекция на вносните биологични продукти и някои други елементи и на Регламент (ЕО) № 889/2008 по отношение на изискванията към консервираните или преработени биологични продукти и предаването на информация
      (текст от значение за ЕИП)
      ЕВРОПЕЙСКАТА КОМИСИЯ,
      като взе предвид Договора за функционирането на Европейския съюз,
      като взе предвид Регламент (ЕО) № 834/2007 на Съвета от 28 юни 2007 г. относно биологичното производство и етикетирането на биологични продукти и за отмяна на Регламент (ЕИО) № 2092/91 (1), и по-специално член 38, букви а), г) и д) от него,
      като има предвид, че:

                  (1)

                  В Регламент (ЕО) № 1235/2008 на Комисията (2) се определят подробни правила за вноса на биологични продукти от трети държави.

                  (2)

                  В Регламент (ЕО) № 1235/2008 е предвиден срок, в който контролните и надзорните органи да изпращат заявленията си за признаване за целите на съответствието съгласно член 32 от Регламент (ЕО) № 834/2007. Тъй като оценката на прилагането на разпоредбите относно вноса на отговарящите на изискванията продукти все още не е приключила, а съответните указания, образци и въпросници и необходимата система за предаване на данни по електронен път са в процес на разработка, срокът за подаване на заявления от страна на контролните и надзорните органи следва да бъде удължен.

                  (3)

                  Опитът показа, че има различия в практиките на държавите членки по отношение на проверката на пратките с биологични продукти преди допускането им за свободно обращение в Съюза. С цел съгласуван и ефективен контрол следва да бъдат уточнени видовете проверки, необходими за проверка на пратките, с оглед на оценката на риска, която трябва да се извършва в съответствие с член 27, параграф 3 от Регламент (ЕО) № 834/2007. Целесъобразно е също да се преформулира определението за органи, отговарящи за проверка на пратките и заверяване на сертификатите за инспекция, за да се уточни, че тези органи са компетентен орган, който отговаря за организацията на официалния контрол в областта на биологичното производство и е определен по член 27, параграф 1 от Регламент (ЕО) № 834/2007.

                  (4)

                  Забелязани са и различия в практиките на контролните и надзорните органи по отношение на класирането на предназначените за внос продукти в рамките на продуктовите категории, посочени в приложения III и IV към Регламент (ЕО) № 1235/2008. Поради това, за по-уеднаквено класиране в рамките на тези продуктови категории следва да бъдат установени някои определения в интерес на яснотата и правната сигурност за операторите, така че да се осигури еднакво прилагане на правилата от страна на контролните и надзорните органи и да се улесни надзорът от страна на компетентните органи.

                  (5)

                  При продуктовите категории, в които става въпрос за непреработен или преработен, тези термини следва да имат същото значение, както в определенията за преработени и непреработени продукти от Регламент (ЕО) № 852/2004 на Европейския парламент и на Съвета (3), с оглед на опростяването и съгласуваността с хигиенните правила. Следва да се уточни обаче, че операциите по етикетиране и опаковане не са от значение за определянето на продукта като непреработен или преработен.

                  (6)

                  Двете схеми за внос, предвидени в член 33, параграфи 2 и 3 от Регламент (ЕО) № 834/2007, са по принцип взаимно изключващи се. Ако дадена трета държава е призната за равностойна по член 33, параграф 2 от Регламент (ЕО) № 834/2007, не е необходимо да се признава надзорен или контролен орган за тази държава по член 33, параграф 3. Затова съгласно член 10, параграф 2, буква б) от Регламент (ЕО) № 1235/2008 даден надзорен или контролен орган може да бъде признат по член 33, параграф 3 от Регламент (ЕО) № 834/2007 само за държава, която не е призната по член 33, параграф 2 от Регламент (ЕО) № 834/2007. За да се избегнат обаче пречките пред вноса на биологични продукти, контролните и надзорните органи следва да могат да бъдат признавани за призната трета държава, когато признаването на тази трета държава не обхваща продукта, който ще се внася. Поради това съществуващата дерогация в член 10, параграф 3 от Регламент (ЕО) № 1235/2008 следва да се преформулира, така че да се вземе предвид въведената практика, като се посочат продуктите, а не категорията на продуктите.

                  (7)

                  На основание Регламент (ЕО) № 834/2007 продуктите, внесени от трета държава, може да се пускат на пазара на Съюза като биологични продукти, ако по-специално са включени в сертификат за инспекция, издаден от компетентните, надзорните или контролните органи на призната трета държава или от признат надзорен или контролен орган.

                  (8)

                  В съответствие с действие 12 от Плана за действие за бъдещето на биологичното производство в Европейския съюз (4) Комисията разработи система за електронно сертифициране на вноса на биологични продукти като модул, интегриран в електронната интегрирана компютризирана ветеринарна система (TRACES), предвидена в Решение 2003/24/ЕО на Комисията (5).

                  (9)

                  Необходимо е някои разпоредби на Регламент (ЕО) № 1235/2008 да бъдат изменени, за да се въведе електронната система за сертифициране и да се осигури правилното функциониране на тази система. Затова следва да се уточнят правилата за допускане за свободно обращение от страна на съответния митнически орган на държавата членка и работния процес за издаване и заверяване на сертификата за инспекция, включително проверката на връзката между сертификата за инспекция и митническата декларация. Във връзка с това следва да се уточни и работният процес за издаване и заверяване на сертификата за инспекция при специалните митнически режими. С оглед на правилното функциониране на електронната система е целесъобразно да се посочат адресите за електронна поща на признатите контролни и надзорни органи.

                  (10)

                  С цел да се гарантира биологичният характер на внасяните в Съюза биологични продукти, е необходимо да се уточни, че по правило контролен или надзорен орган, издаващ сертификата за инспекция, е контролният или надзорният орган, който сертифицира производителя или преработвателя на продукта. В случай че операторът, извършващ последната операция за целите на обработката съгласно определението в член 2, буква и) от Регламент (ЕО) № 834/2007, е различен от първоначалния производител или преработвател на продукта, сертификатът за инспекция следва да е издаден от контролния или надзорния орган, който е проверил последната операция. Освен това е необходимо да се уточни, че контролните или надзорните органи, включени в списъка от приложение III към Регламент (ЕО) № 1235/2008, могат да издават сертификати за инспекция само в съответствие с условията на признаването си, а органите, които са включени в списъка от приложение IV към същия регламент, могат да издават сертификати за инспекция само за продуктите и произходите, за които са включени в списъка.

                  (11)

                  Опитът показа, че има различия в практиките по отношение на проверките, които трябва да се извършват от контролния или надзорния орган, издаващ сертификата за инспекция. Затова е необходимо да се уточнят проверките, които трябва да се извършват преди издаването на сертификата. Контролните или надзорните органи следва да издават сертификата за инспекция едва след пълна проверка по документи и при необходимост, в зависимост от извършената от тях оценка на риска, след физически проверки на съответните продукти. При преработените селскостопански продукти контролните и надзорните органи, включени в списъка от приложение III към Регламент (ЕО) № 1235/2008, следва да проверяват дали всички съставки на продуктите са преминали през система за контрол съгласно условията на признаване на съответната трета държава, а контролните и надзорните органи, включени в списъка от приложение IV към същия регламент, следва да проверяват дали съставките са били контролирани и сертифицирани от контролни или надзорни органи, признати съгласно законодателството на Съюза, или са били произведени в Съюза. Аналогично е необходимо да се уточнят проверките, които трябва да се извършват от контролните или надзорните органи, включени в списъка от приложение IV към Регламент (ЕО) № 1235/2008, които сертифицират оператори в крайните етапи на производствената верига, като например операторите, извършващи само операции по етикетиране или опаковане. В такива случаи следва да се провери дали съответните продукти са били контролирани и сертифицирани от контролни или надзорни органи, включени в списъка от посоченото приложение и признати за съответната държава и продуктова категория.

                  (12)

                  Следва да бъдат посочени идентификационните данни на органите, които отговарят за предоставяне и актуализиране на правата на достъп до TRACES за целите на електронното сертифициране на инспекциите. Освен това следва да бъдат определени правила, за да може TRACES да гарантира автентичността, целостта и четливостта във времето на информацията и на свързаните с нея метаданни през целия период, през който те трябва да бъдат съхранявани.

                  (13)

                  Следва да се предвиди също така ефективен и ефикасен обмен на информация между органите на държавите членки в случай на открити нередности, по-специално когато продуктите са етикетирани като биологични, но не се придружават от сертификат за инспекция.

                  (14)

                  Тъй като срокът на действие на последните разрешения за внос, издадени от държавите членки, изтече на 30 юни 2015 г., от Регламент (ЕО) № 1235/2008 следва да се заличат всички позовавания на разрешения за внос.

                  (15)

                  Операторите и държавите членки следва да имат време да приспособят процедурите си към електронния сертификат за инспекция, предоставян от TRACES. Затова е необходимо да се предвиди преходен период, през който да продължава да е възможно издаването и заверяването на сертификата за инспекция на хартиен носител.

                  (16)

                  С цел да се осигури правилното функциониране на електронния сертификат за инспекция, и по-специално да се уточни, че продуктите от преход към биологично производство са изключени от признаванията, предоставени на трети държави, да се хармонизира формулировката относно произхода на продуктите от признати трети държави и да се промени продуктовата категория C, така че да обхваща и водораслите, включително микроводораслите, е целесъобразно да се изменят някои елементи от приложения III и IV към Регламент (ЕО) № 1235/2008, без да се променя обхватът на признаванията, предоставени преди това на трети държави или на контролни и надзорни органи.

                  (17)

                  Според предоставената от Съединените щати информация, третирането на ябълките и крушите с антибиотици за борба с огнения пригор не е разрешено в тази трета държава от октомври 2014 г. Поради това е обосновано да се премахне съответното ограничение за продуктовите категории A и D от приложение III към Регламент (ЕО) № 1235/2008.

                  (18)

                  С оглед на придобития опит при въвеждането на системата за равностойност е необходимо да се адаптират образецът на сертификата за инспекция и образецът на извлеченията от него, съдържащи се в приложения V и VI към Регламент (ЕО) № 1235/2008, за да се даде информация за производителя или преработвателя на продукта, както и за съответната държава на произход, когато тя е различна от държавата на износ на продукта.

                  (19)

                  В Регламент (ЕО) № 889/2008 на Комисията (6) се определят подробни правила във връзка с биологичното производство, етикетирането и контрола.

                  (20)

                  Тъй като новите определения за „преработен“ и „непреработен“, вмъкнати в Регламент (ЕО) № 1235/2008, биха означавали, че някои от операциите, включени в определението за обработка в член 2, буква и) от Регламент (ЕО) № 834/2007, не следва да се считат за операции, свързани с преработка, това би внесло неяснота в посочените в член 26 от Регламент (ЕО) № 889/2008 разпоредби за производството на преработен фураж и храни. Затова разпоредбите относно превантивните мерки, които трябва да се предприемат, за да се избегне рискът от замърсяване с неразрешени вещества или продукти, или смесването и обменът с небиологични продукти, следва да се преформулират с цел да се изясни, че те се прилагат, когато е необходимо, по отношение на операторите, извършващи дейности по консервиране. За тази цел е целесъобразно също да се включат определения на термините „консервиране“ и „преработка“.

                  (21)

                  Предаването на информация относно внесените пратки в съответствие с Регламент (ЕО) № 889/2008 следва да се извършва също чрез TRACES.

                  (22)

                  Правилното функциониране на електронната система за сертифициране изисква информацията относно компетентните органи и контролните или надзорните органи, съобщавана от държавите членки на Комисията, да включва адреси за електронна поща и уебсайтове в интернет. Целесъобразно е да се определи нова крайна дата за съобщаването на тази информация.

                  (23)

                  Поради това регламенти (ЕО) № 1235/2008 и (ЕО) № 889/2008 следва да бъдат съответно изменени.

                  (24)

                  С цел да се осигури плавен преход към новата електронна система за сертифициране, настоящият регламент следва да започне да се прилага шест месеца след публикуването му. Въпреки това изменението на продуктовата категория C с цел обхващане на водораслите, включително микроводораслите, следва да се прилага от датата на прилагане на съответната разпоредба от Регламент за изпълнение (ЕС) 2016/673 на Комисията (7) за изменение на Регламент (ЕО) № 889/2008 за разрешаване на употребата на микроводораслите като храна.

                  (25)

                  Мерките, предвидени в настоящия регламент, са в съответствие със становището на Комитета по биологично производство,

            ПРИЕ НАСТОЯЩИЯ РЕГЛАМЕНТ:
      Член 1
      Изменение на Регламент (ЕО) № 1235/2008
      Регламент (ЕО) № 1235/2008 се изменя, както следва:

                  1)

                  Член 2 се изменя, както следва:

                              а)

                              точки 5 и 6 се заменят със следното:

                                          „5.

                                          „проверка на пратката“ означава проверката, извършвана от съответния компетентен орган на държавата членка в рамките на официалния контрол, предвиден в Регламент (ЕО) № 882/2004 на Европейския парламент и на Съвета (*), на изпълнението на изискванията на Регламент (ЕО) № 834/2007, Регламент (ЕО) № 889/2008 и настоящия регламент чрез систематични проверки по документи, проверки за идентичност на случаен принцип и при необходимост, в зависимост от извършената от органа оценка на риска — чрез физически проверки, преди допускането на пратката за свободно обращение в Съюза съгласно член 13 от настоящия регламент;

                                          6.

                                          „съответен компетентен орган на държавата членка”: означава митническият орган, органът за безопасност на храните или други органи, определени от държавите членки съгласно член 27, параграф 1 от Регламент (ЕО) № 834/2007, отговарящи за проверка на пратките и за заверяване на сертификатите за инспекция;

                                 (*)  Регламент (ЕО) № 882/2004 на Европейския парламент и на Съвета от 29 април 2004 г. относно официалния контрол, провеждан с цел осигуряване на проверка на съответствието със законодателството в областта на фуражите и храните и правилата за опазване здравето на животните и хуманното отношение към животните (ОВ L 165, 30.4.2004 г., стр. 1).“;"

                              б)

                              добавят се следните точки 8—11:

                                          „8.

                                          „продукти от аквакултури“ означава продукти от аквакултури съгласно определението в член 4, параграф 1, точка 34 от Регламент (ЕС) № 1380/2013 на Европейския парламент и на Съвета (**);

                                          9.

                                          „непреработен“ означава непреработен по смисъла на определението за непреработени продукти в член 2, параграф 1, буква н) от Регламент (ЕО) № 852/2004 на Европейския парламент и на Съвета (***), независимо от операциите по опаковане или етикетиране;

                                          10.

                                          „преработен” означава преработен по смисъла на определението за преработени продукти в член 2, параграф 1, буква о) от Регламент (ЕО) № 852/2004, независимо от операциите по опаковане или етикетиране;

                                          11.

                                          „пункт на въвеждане” означава мястото на допускане за свободно обращение.

                                 (**)  Регламент (ЕС) № 1380/2013 на Европейския парламент и на Съвета от 11 декември 2013 г. относно общата политика в областта на рибарството, за изменение на регламенти (ЕО) № 1954/2003 и (ЕО) № 1224/2009 на Съвета и за отмяна на регламенти (ЕО) № 2371/2002 и (ЕО) № 639/2004 на Съвета и Решение 2004/585/ЕО на Съвета (ОВ L 354, 28.12.2013 г., стр. 22)."

                                 (***)  Регламент (ЕО) № 852/2004 на Европейския парламент и на Съвета от 29 април 2004 г. относно хигиената на храните (ОВ L 139, 30.4.2004 г., стр. 1).“"

                  2)

                  В член 4 параграф 1 се заменя със следното:
                  „1.   При получаването от представителя на съответния контролен или надзорен орган на съответно заявление, изготвено съгласно предоставения от Комисията в съответствие с член 17, параграф 2 образец, Комисията преценява дали да признае и включи въпросния контролен или надзорен орган в списъка, предвиден в член 3. За изготвянето на първия списък се вземат под внимание само пълни комплекти заявления, получени преди 31 октомври 2017 г.“.

                  3)

                  В член 7, параграф 2, букви д) и е) се заменят със следното:

                              „д)

                              наименованието, адреса, адреса за електронна поща, интернет адреса и кодовия номер на надзорния орган или органи и на контролния орган или органи, признати от посочения в буква г) компетентен орган да провеждат инспекции;

                              е)

                              наименованието, адреса, адреса за електронна поща, интернет адреса и кодовия номер на органа или органите и на контролния орган или органи, отговарящи в третата държава за издаването на сертификати с оглед осъществяването на внос в Съюза;“.

                  4)

                  В член 9, параграф 1, буква а) се заменя със следното:

                              „а)

                              ако след включването на дадена трета държава в списъка бъдат направени някакви промени в действащите разпоредби в третата държава или в тяхното прилагане, и по-специално по отношение на системата за контрол, съответната трета държава незабавно уведомява Комисията за това; всички промени в информацията, посочена в член 7, параграф 2, букви г), д) и е), се съобщават незабавно на Комисията чрез компютърната система, посочена в член 94, параграф 1 от Регламент (ЕО) № 889/2008;“.

                  5)

                  В член 10 параграф 3 се заменя със следното:
                  „3.   Чрез дерогация от параграф 2, буква б) продуктите с произход от призната трета държава, включена в списъка в съответствие с член 7, но необхванати от предоставеното на тази трета държава признаване, могат да бъдат включени в списъка, предвиден в настоящия член.“

                  6)

                  Член 13 се заменя със следното:
                  „Член 13
                  Сертификат за инспекция
                  1.   За допускането за свободно обращение в Съюза на пратка продукти, посочени в член 1, параграф 2 от Регламент (ЕО) № 834/2007 и внесени в съответствие с член 33 от същия регламент, се изисква:

                              а)

                              представяне на оригинален сертификат за инспекция на съответния компетентен орган на държавата членка;

                              б)

                              проверка на пратката и заверяване на сертификата за инспекция от съответния компетентен орган на държавата членка, и

                              в)

                              указване на номера на сертификата за инспекция в митническата декларация за допускане за свободно обращение, посочена в член 158, параграф 1 от Регламент (ЕС) № 952/2013 на Европейския парламент и на Съвета (****).

                        Проверката на пратката и заверяването на сертификата за инспекция се извършват от съответния компетентен орган на държавата членка в тази държава членка, в която пратката се допуска за свободно обращение в Съюза.
                  Държавите членки определят пунктовете на въвеждане на своята територия и уведомяват Комисията за определените пунктове на въвеждане.
                  2.   Сертификатът за инспекция се издава от съответния надзорен или контролен орган, заверява се от съответния компетентен орган на държавата членка и се попълва от първия получател съгласно образеца и обяснителните бележки в приложение V, като се използва електронната интегрирана компютризирана ветеринарна система (TRACES), създадена с Решение 2003/24/ЕО на Комисията (*****).
                  Оригиналният сертификат за инспекция е разпечатан и ръчно подписан екземпляр от попълнения електронен сертификат в TRACES или алтернативно сертификат за инспекция, подписан в TRACES с усъвършенстван електронен подпис по смисъла на член 3, точка 11 от Регламент (ЕС) № 910/2014 на Европейския парламент и на Съвета (******) или с електронен подпис, който предлага еквивалентни гаранции относно характеристиките, присъщи на подпис, като се прилагат същите правила и условия, като тези, определени в разпоредбите на Комисията относно електронните и цифровизираните документи, посочени в приложението към Решение 2004/563/ЕО, Евратом на Комисията (*******).
                  Когато оригиналният сертификат за инспекция е разпечатан и ръчно подписан екземпляр от попълнения електронен сертификат в TRACES, надзорните органи, контролните органи, съответните компетентни органи на държавата членка и първият получател проверяват на всеки етап от издаването, заверяването и приемането на сертификата за инспекция дали този екземпляр отговаря на информацията, посочена в TRACES.
                  3.   За да бъде приет за заверяване, сертификатът за инспекция трябва да е издаден от надзорния орган или контролния орган на производителя или преработвателя на съответния продукт или — когато операторът, извършващ последната операция за целите на обработката, е различен от производителя или преработвателя на продукта — от надзорния орган или контролния орган на оператора, извършващ последната операция за целите на обработката съгласно определението в член 2, буква и) от Регламент (ЕО) № 834/2007.
                  Посоченият надзорен орган или контролен орган е:

                              а)

                              надзорен орган или контролен орган, включен в списъка от приложение III към настоящия регламент, за съответните продукти и за третата държава, която е държава на произход на продуктите или, когато е приложимо, в която е извършена последната операция за целите на обработката, или

                              б)

                              надзорен орган или контролен орган, включен в списъка от приложение IV към настоящия регламент, за съответните продукти и за третата държава, която е държава на произход на продуктите или в която е извършена последната операция за целите на обработката.

                        4.   Надзорният орган или контролният орган, издаващ сертификата за инспекция, издава този сертификат и подписва декларацията в клетка 18 от сертификата едва след като извърши проверка по документи въз основа на всички необходими документи за инспекция, в това число по-специално програмата за производство на съответния продукт, транспортните и търговските документи и при необходимост, в зависимост от извършената от него оценка на риска — след като извърши физическа проверка на пратката.
                  При преработените продукти обаче, ако надзорният орган или контролният орган, издаващ сертификата за инспекция, е надзорен орган или контролен орган, включен в списъка от приложение III, той издава сертификата за инспекция и подписва декларацията в клетка 18 от сертификата едва след като провери дали всички биологични съставки на продукта са били контролирани и сертифицирани от надзорен орган или контролен орган, признат от съответната трета държава, включена в списъка от посоченото приложение, или, ако издаващият надзорен орган или контролен орган е надзорен орган или контролен орган, включен в списъка от приложение IV, той издава сертификата за инспекция и подписва декларацията в клетка 18 от сертификата едва след като провери дали всички биологични съставки на тези продукти са били контролирани и сертифицирани от надзорен орган или контролен орган, включен в списъка от приложение III или IV, или са били произведени и сертифицирани в Съюза в съответствие с Регламент (ЕО) № 834/2007.
                  Когато операторът, извършващ последната операция за целите на обработката, е различен от производителя или преработвателя на продукта, надзорният орган или контролният орган, издаващ сертификата за инспекция и включен в списъка от приложение IV, издава сертификата за инспекция и подписва декларацията в клетка 18 от сертификата едва след като извърши проверка по документи въз основа на всички необходими документи за инспекция, в това число транспортните и търговските документи, след като провери дали производството или преработката на съответния продукт са били контролирани и сертифицирани от контролен орган или надзорен орган, признат за съответните продукти и съответната държава съгласно член 33, параграф 3 от Регламент (ЕО) № 834/2007, и след като извърши при необходимост, в зависимост от извършената от него оценка на риска, физическа проверка на пратката.
                  По искане на Комисията или на компетентния орган на дадена държава членка надзорният орган или контролният орган, издаващ сертификата за инспекция в съответствие с втора и трета алинея, предоставя незабавно списъка на всички оператори в биологичната производствена верига и на надзорните органи или контролните органи, под чийто надзор въпросните оператори извършват дейността си.
                  5.   Сертификатът за инспекция се изготвя в един оригинален екземпляр.
                  Първият получател или, според случая, вносителят може да направи копие от сертификата за инспекция, за да информира надзорните и контролните органи в съответствие с член 83 от Регламент (ЕО) № 889/2008. Всяко направено копие следва да носи надпис „КОПИЕ”, напечатан или положен с клеймо.
                  6.   При проверка на дадена пратка съответният компетентен орган на държавата членка заверява оригинала на сертификата за инспекция в клетка 20 и го връща на лицето, представило сертификата.
                  7.   При получаване на пратката първият получател попълва клетка 21 на сертификата за инспекция, за да удостовери, че пратката е получена съгласно член 34 от Регламент (ЕО) № 889/2008.
                  След това за целите на член 33, параграф 1, втора алинея от Регламент (ЕО) № 834/2007 първият получател предава оригинала на сертификата на вносителя, посочен в клетка 11 от сертификата.

                     (****)  Регламент (ЕС) № 952/2013 на Европейския парламент и на Съвета от 9 октомври 2013 г. за създаване на Митнически кодекс на Съюза (ОВ L 269, 10.10.2013 г., стр. 1)."

                     (*****)  Решение 2003/24/ЕО на Комисията от 30 декември 2002 г. относно разработването на интегрирана компютризирана ветеринарна система (ОВ L 8, 14.1.2003 г., стр. 44)."

                     (******)  Регламент (ЕС) № 910/2014 на Европейския парламент и на Съвета от 23 юли 2014 г. относно електронната идентификация и удостоверителните услуги при електронни трансакции на вътрешния пазар и за отмяна на Директива 1999/93/ЕО (ОВ L 257, 28.8.2014 г., стр. 73)."

                     (*******)  Решение 2004/563/ЕО, Евратом на Комисията от 7 юли 2004 г. за изменение на нейния процедурен правилник (ОВ L 251, 27.7.2004 г., стр. 9).“"

                  7)

                  Вмъкват се следните членове 13а—13г:
                  „Член 13а
                  Непреодолима сила или извънредни обстоятелства
                  1.   В случай на непреодолима сила или извънредни обстоятелства, пречещи на работата на електронната система, и по-специално при неизправности в системата или липса на непрекъсната връзка, сертификатите за инспекция и извлеченията от тях могат да се издават и заверяват съгласно член 13, параграфи 3—7, без да се използва TRACES в съответствие с параграфи 2, 3 и 4 от настоящия член и съгласно образците и обяснителните бележки в приложение V или VI. Компетентните органи, надзорните органи, контролните органи и операторите уведомяват незабавно Комисията и въвеждат в TRACES всички необходими данни в срок от десет календарни дни след възстановяване на работата на системата.
                  2.   Когато сертификатът за инспекция се издава, без да се използва TRACES, той се изготвя на един от официалните езици на Съюза и се попълва, с изключение на печатите и подписите, или ръкописно само с главни букви, или напечатано.
                  Сертификатът за инспекция се изготвя на официалния език или на един от официалните езици на държавата членка на оформяне. При необходимост съответните компетентни органи на държавата членка могат да поискат превод на сертификата за инспекция на официалния език на държавата членка или на един от официалните ѝ езици.
                  Незаверени промени и зачерквания правят сертификата невалиден.
                  3.   Надзорният орган или контролният орган, издаващ сертификата за инспекция, дава пореден номер на всеки издаден сертификат и води регистър на издадените сертификати в хронологичен ред, като в последващата кореспонденция използва поредния номер, даден от TRACES.
                  4.   Когато сертификатът за инспекция се издава и заверява, без да се използва TRACES, член 15, параграф 1, втора и трета алинея и член 15, параграф 5 не се прилагат.
                  Член 13б
                  Вносител
                  Вносителят посочва номера на сертификата за инспекция в митническата декларация за допускане за свободно обращение, посочена в член 158, параграф 1 от Регламент (ЕС) № 952/2013.
                  Член 13в
                  Права на достъп
                  Комисията отговаря за предоставяне и актуализиране на правата на достъп до TRACES на компетентните органи съгласно определението в член 2, буква н) от Регламент (ЕО) № 834/2007, на компетентните органи на третите държави, признати в съответствие с член 33, параграф 2 от същия регламент, и на надзорните органи и контролните органи, включени в списъка от приложение III или IV към настоящия регламент. Преди да предостави права на достъп до TRACES, Комисията проверява идентификационните данни на съответните компетентни, надзорни и контролни органи.
                  Компетентните органи съгласно определението в член 2, буква н) от Регламент (ЕО) № 834/2007 отговарят за предоставяне и актуализиране на правата на достъп до TRACES на операторите, надзорните и контролните органи в Съюза. Преди да предоставят права на достъп до TRACES, компетентните органи проверяват идентификационните данни на съответните оператори, надзорни и контролни органи. Държавите членки определят единен орган, отговарящ за координиране на сътрудничеството и контактите с Комисията в тази област.
                  Компетентните органи съобщават на Комисията предоставените права на достъп. Комисията активира тези права на достъп в TRACES.
                  Член 13г
                  Цялост и четливост на информацията
                  TRACES защитава целостта на въведената информация в съответствие с настоящия регламент.
                  По-специално системата TRACES предоставя следните гаранции:

                              а)

                              позволява всеки ползвател да бъде еднозначно идентифициран и включва ефективни мерки за контрол на правата на достъп с цел защита от нелегален, злонамерен или неразрешен достъп, изтриване, изменяне или преместване на информацията, файловете и метаданните;

                              б)

                              оборудвана е със системи за физическа защита срещу намеса и екологични катастрофи и със защита на компютърните програми срещу кибератаки;

                              в)

                              съхранява данните в среда, която е сигурна както физически, така и по отношение на програмите;

                              г)

                              предотвратява с различни средства неразрешените изменения и включва механизми за запазване на целостта, с които може да се провери дали информацията е била изменена във времето;

                              д)

                              съхранява одитна следа (възможност за проследяване) за всеки съществен етап на процедурата;

                              е)

                              предоставя надеждни процедури за преобразуване на формата и миграция, за да се гарантира, че информацията е четлива и достъпна през целия период, през който трябва да бъде съхранявана;

                              ж)

                              има достатъчно подробна и актуална функционална и техническа документация за функционирането и характеристиките на системата, като тази документация е винаги достъпна за организационните структури, отговарящи за функционалните и/или техническите спецификации.“

                  8)

                  Член 14 се изменя, както следва:

                              а)

                              параграф 1 се заменя със следното:
                              „1.   Когато пратка от трета държава е поставена под режим митническо складиране или активно усъвършенстване съгласно предвиденото в Регламент (ЕС) № 952/2013 и следва да бъде подложена на една или няколко обработки по втора алинея, съответният компетентен орган на държавата членка извършва проверката на пратката, посочена в член 13, параграф 1, първа алинея, буква б) от настоящия регламент, преди да бъде извършена първата обработка. Референтният номер на митническата декларация, с която стоките са декларирани за режим митническо складиране или активно усъвършенстване, се посочва в клетка 19 от сертификата за инспекция.
                              Обработката се ограничава до следните видове операции:

                                          а)

                                          опаковане или преопаковане, или

                                          б)

                                          етикетиране с указание за метода на биологично производство.

                                    След тази обработка и преди допускането на пратката за свободно обращение, по отношение на пратката се прилагат мерките, посочени в член 13, параграф 1 от настоящия регламент.
                              След приключването на този режим оригиналът на сертификата за инспекция се връща, когато е приложимо, за целите на член 33, параграф 1, втора алинея от Регламент (ЕО) № 834/2007, на посочения в клетка 11 на сертификата вносител на пратката.“;

                              б)

                              параграф 2 се изменя, както следва:

                                          i)

                                          втора алинея се заменя със следното:
                                          „За всяка от партидите, получени след извършеното разделяне, вносителят, посочен в клетка 11 на сертификата за инспекция, предоставя чрез TRACES извлечение от сертификата за инспекция на съответния компетентен орган на държавата членка съобразно образеца и обяснителните бележки в приложение VI. След проверка на партидата съответният компетентен орган на държавата членка заверява извлечението от сертификата за инспекция в клетка 13 с цел допускане за свободно обращение. Проверката на партидата и заверяването на извлечението от сертификата за инспекция се извършват от съответния компетентен орган на държавата членка в тази държава членка, в която партидата се допуска за свободно обращение в Съюза.“,

                                          ii)

                                          четвърта алинея се заличава.

                  9)

                  Член 15 се изменя, както следва:

                              а)

                              в параграф 1 се добавят следните втора и трета алинея:
                              „Когато в резултат на проверката на дадена пратка от съответен компетентен орган на държава членка бъде открито нарушение или нередност, даващи основание да бъде отказано заверяването на сертификата и допускането за свободно обращение на продуктите, този орган незабавно уведомява чрез TRACES Комисията и другите държави членки за съответното нарушение или нередност.
                              Държавите членки гарантират ефективна и ефикасна координация между компетентните органи, извършващи официален контрол, с оглед на незабавния обмен на информация относно откриването на пратки от продуктите, посочени в член 1, параграф 2 от Регламент (ЕО) № 834/2007, обозначени с термини, отнасящи се до биологичния метод на производство, но недекларирани като предназначени за внос в съответствие с Регламент (ЕО) № 834/2007. Съответният компетентен орган на държавата членка незабавно уведомява чрез TRACES Комисията и другите държави членки за тези констатации.“;

                              б)

                              добавя се следният параграф 5:
                              „5.   Вносителят, първият получател или техният надзорен или контролен орган изпращат информацията относно нарушенията или нередностите във връзка с внесените продукти на компетентните органи на съответните държави членки с помощта на компютърната система, посочена в член 94, параграф 1 от Регламент (ЕО) № 889/2008, чрез TRACES.“

                  10)

                  В член 17 параграф 3 се заменя със следното:
                  „3.   Предвидената в параграф 1 компютърна система трябва да е в състояние да събира при необходимост посочените в настоящия регламент заявления, документация и информация.“

                  11)

                  В член 18 втора алинея се заменя със следното:
                  „Първият списък от признати държави включва Аржентина, Австралия, Коста Рика, Индия, Израел (********), Нова Зеландия и Швейцария. В него не се включват кодовите номера, посочени в член 7, параграф 2, буква е) от настоящия регламент. Посочените кодови номера се добавят преди 1 юли 2010 г. при актуализирането на списъка в съответствие с член 17, параграф 2.

                     (********)  Под Израел по-долу се разбира Държавата Израел, като се изключват териториите, които са под израелско управление от юни 1967 г., а именно Голанските възвишения, ивицата Газа, Източен Йерусалим и останалата част от Западния бряг.“"

                  12)

                  Член 19 се заличава.

                  13)

                  Вмъква се следният член 19а:
                  „Член 19а
                  Преходни разпоредби относно използването на сертификати за инспекция, които не са издадени в TRACES
                  До 19 октомври 2017 г. сертификатите за инспекция, посочени в член 13, параграф 1, буква а), и извлеченията от тях, посочени в член 14, параграф 2, могат да се издават и заверяват съгласно член 13, параграфи 3—7, без да се използва TRACES в съответствие с член 13а, параграфи 1, 2 и 3 и съгласно образците и обяснителните бележки в приложение V или VI.“

                  14)

                  Приложение III се изменя в съответствие с приложение I към настоящия регламент.

                  15)

                  В приложение IV в списъка на продуктовите категории „C: Продукти от аквакултури и водорасли“ се заменя с „C: Непреработени продукти от аквакултури и водорасли“.

                  16)

                  Приложение V се заменя с текста на приложение II към настоящия регламент.

                  17)

                  Приложение VI се заменя с текста на приложение III към настоящия регламент.

            Член 2
      Изменение на Регламент (ЕО) № 889/2008
      Регламент (ЕО) № 889/2008 се изменя, както следва:

                  1)

                  В член 2 се добавят следните букви у) и ф):

                              „у)

                              „консервиране“ означава всяко действие, различно от отглеждане за селскостопански цели и прибиране на реколтата, което се извършва върху продукти, но което не отговаря на определението за преработка по смисъла на буква ф), включително всички действия, посочени в член 2, параграф 1, буква н) от Регламент (ЕО) № 852/2004 на Европейския парламент и на Съвета (*********), и с изключение на опаковането и етикетирането на продукта;

                              ф)

                              „преработка” означава всяко действие, посочено в член 2, параграф 1, буква м) от Регламент (ЕО) № 852/2004, включително използването на веществата, посочени в член 19, параграф 2, буква б) от Регламент (ЕО) № 834/2007. Операциите по опаковане или етикетиране не се считат за преработка.

                     (*********)  Регламент (ЕО) № 852/2004 на Европейския парламент и на Съвета от 29 април 2004 г. относно хигиената на храните (ОВ L 139, 30.4.2004 г., стр. 1).“"

                  2)

                  Заглавието на дял II се заменя със следното:
                  „ДЯЛ II

                     РАЗПОРЕДБИ ОТНОСНО ПРОИЗВОДСТВОТО, КОНСЕРВИРАНЕТО, ПРЕРАБОТКАТА, ПАКЕТИРАНЕТО, ТРАНСПОРТА И СЪХРАНЕНИЕТО НА БИОЛОГИЧНИ ПРОДУКТИ“

                  3)

                  Заглавието на глава 3 в дял II се заменя със следното:

                     „ГЛАВА 3

                        Консервирани и преработени продукти“

                  4)

                  Член 26 се заменя със следното:
                  „Член 26
                  Разпоредби за консервирането на продукти и за производството на преработен фураж и храни
                  1.   Операторите, които консервират продукти или произвеждат преработени фуражи или храни, установяват и осъвременяват подходящи процедури, основани върху систематично идентифициране на критичните етапи от процедурата за преработка.
                  С прилагането на посочените процедури се гарантира по всяко време, че консервираните или преработени продукти са в съответствие с разпоредбите за биологично производство.
                  2.   Операторите спазват и прилагат процедурите, посочени в параграф 1. По-специално операторите:

                              а)

                              предприемат превантивни мерки, за да избягват риска от замърсяване с неразрешени вещества или продукти;

                              б)

                              прилагат подходящи мерки за почистване, наблюдават тяхната ефективност и записват тези мерки;

                              в)

                              гарантират, че небиологичните продукти не се пускат на пазара с означение, посочващо метод на биологично производство.

                        3.   Когато в съответната обработваща единица се обработват или съхраняват и небиологични продукти, операторът:

                              а)

                              извършва операциите непрекъснато до завършване на цикъла, разделени по място или време от аналогичните операции, извършвани върху небиологични продукти;

                              б)

                              складира биологичните продукти, преди и след операциите, разделени по място или по време от небиологичните продукти;

                              в)

                              информира надзорния или контролния орган за операциите, посочени в букви а) и б), и води актуален регистър за всички операции и преработени количества;

                              г)

                              предприема необходимите мерки за осигуряване на идентифицирането на партидите и за избягване на смесването и обмена с небиологичните продукти;

                              д)

                              извършва операции върху биологични продукти само след подходящо почистване на производственото оборудване.

                        4.   По отношение на добавките, технологичните спомагателни вещества и другите вещества и съставки, използвани за преработка на фуражи или храни, и на всички прилагани преработвателни практики, като опушването, се спазват принципите на добрата производствена практика.“

                  5)

                  В член 84 се добавя следната трета алинея:
                  „Вносителят предава информацията, посочена в първа и втора алинея, като използва електронната интегрирана компютризирана ветеринарна система (TRACES), създадена с Решение 2003/24/ЕО на Комисията (**********).

                     (**********)  Решение 2003/24/ЕО на Комисията от 30 декември 2002 г. относно разработването на интегрирана компютризирана ветеринарна система (ОВ L 8, 14.1.2003 г., стр. 44).“"

                  6)

                  Член 94, параграф 1 се изменя, както следва:

                              а)

                              букви а) и б) се заменят със следното:

                                          „а)

                                          до 30 юни 2017 г. — информацията, посочена в член 35, буква а) от Регламент (ЕО) № 834/2007, включително адрес за електронна поща и интернет адрес, и всички последващи настъпили промени в тази информация;

                                          б)

                                          до 30 юни 2017 г. — информацията, посочена в член 35, буква б) от Регламент (ЕО) № 834/2007, включително адрес, адрес за електронна поща и интернет адрес, и всички последващи настъпили промени в тази информация;“

                              б)

                              добавя се следната буква д):

                                          „д)

                                          до 30 юни 2017 г. — име, адрес, адрес за електронна поща и интернет адрес на съответните компетентни органи на държавата членка съгласно определението в член 2, точка 6 от Регламент (ЕО) № 1235/2008, и всички последващи настъпили промени в тази информация.“

            Член 3
      Настоящият регламент влиза в сила на седмия ден след деня на публикуването му в Официален вестник на Европейския съюз.
      Той се прилага от 19 април 2017 г. Въпреки това член 1, точка 2 се прилага от датата на влизане в сила на настоящия регламент, а член 1, точка 15 се прилага от 7 май 2017 г.

         Настоящият регламент е задължителен в своята цялост и се прилага пряко във всички държави членки.
         Съставено в Брюксел на 14 октомври 2016 година.

               За Комисията

               Председател

            Jean-Claude JUNCKER

         (1)  ОВ L 189, 20.7.2007 г., стр. 1.

         (2)  Регламент (ЕО) № 1235/2008 на Комисията от 8 декември 2008 г. за определяне на подробни правила за прилагането на Регламент (ЕО) № 834/2007 на Съвета по отношение на режима за внос на биологични продукти от трети държави (ОВ L 334, 12.12.2008 г., стр. 25).

         (3)  Регламент (ЕО) № 852/2004 на Европейския парламент и на Съвета от 29 април 2004 г. относно хигиената на храните (ОВ L 139, 30.4.2004 г., стр. 1).

         (4)  COM(2014)179 final.

         (5)  Решение 2003/24/ЕО на Комисията от 30 декември 2002 г. относно разработването на интегрирана компютризирана ветеринарна система (ОВ L 8, 14.1.2003 г., стр. 44).

         (6)  Регламент (ЕО) № 889/2008 на Комисията от 5 септември 2008 г. за определяне на подробни правила за прилагането на Регламент (ЕО) № 834/2007 на Съвета относно биологичното производство и етикетирането на биологични продукти по отношение на биологичното производство, етикетирането и контрола (ОВ L 250, 18.9.2008 г., стр. 1).

         (7)  Регламент за изпълнение (ЕС) 2016/673 на Комисията от 29 април 2016 г. за изменение на Регламент (ЕО) № 889/2008 за определяне на подробни правила за прилагането на Регламент (ЕО) № 834/2007 на Съвета относно биологичното производство и етикетирането на биологични продукти по отношение на биологичното производство, етикетирането и контрола (ОВ L 116, 30.4.2016 г., стр. 8).

         ПРИЛОЖЕНИЕ I
         Приложение III към Регламент (ЕО) № 1235/2008 се изменя, както следва:

                     1)

                     След заглавието „СПИСЪК С ТРЕТИТЕ ДЪРЖАВИ И СЪОТВЕТНИТЕ ПАРАМЕТРИ, ПОСОЧЕНИ В ЧЛЕН 7“ се вмъква следната бележка:
                     „Бележка: Съгласно член 17, параграф 1, буква е) от Регламент (ЕО) № 834/2007 животните и животинските продукти, произведени през преходния период към биологичното производство, не се пускат на пазара в Съюза с указаните в членове 23 и 24 от същия регламент обозначения, използвани при етикетиране и рекламиране на продукти. Следователно тези продукти са също изключени от признаванията по отношение на продуктовите категории B и D за всички трети държави, включени в списъка от настоящото приложение.“

                     2)

                     Във вписванията, отнасящи се до Аржентина, Австралия, Коста Рика, Индия, Израел, Япония, Швейцария, Тунис и Нова Зеландия, бележката под линия „(1) Не се включват водорасли“ се заличава.

                     3)

                     Вписването, отнасящо се до Аржентина, се изменя, както следва:

                                 а)

                                 ограниченията за продуктовите категории B и D в точка 1 се заличават;

                                 б)

                                 точка 2 се заменя със следното:

                                             „2.

                                                Произход: продуктите от категории A, B и F, които са отгледани в Аржентина, и продуктите от категория D, преработени в Аржентина с биологично отгледани съставки, които са отгледани в Аржентина.“

                     4)

                     Във вписването, отнасящо се до Австралия, точка 2 се заменя със следното:

                                 „2.

                                    Произход: продуктите от категории A и F, които са отгледани в Австралия, и продуктите от категория D, преработени в Австралия с биологично отгледани съставки, които са отгледани в Австралия.“

                     5)

                     Вписването, отнасящо се до Коста Рика, се изменя, както следва:

                                 а)

                                 [това изменение не засяга текста на български език];

                                 б)

                                 точка 2 се заменя със следното:

                                             „2.

                                                Произход: продуктите от категории A и F, които са отгледани в Коста Рика, и продуктите от категория D, преработени в Коста Рика с биологично отгледани съставки, които са отгледани в Коста Рика.“

                     6)

                     Във вписването, отнасящо се до Израел, точка 2 се заменя със следното:

                                 „2.

                                    Произход: продуктите от категории A и F, които са отгледани в Израел, и продуктите от категория D, преработени в Израел с биологично отгледани съставки, които са отгледани в Израел или са внесени в Израел:

                                             —

                                             от Съюза,

                                             —

                                             или от трета държава в рамките на режим, който е признат за равностоен в съответствие с член 33, параграф 2 от Регламент (ЕО) № 834/2007.“

                     7)

                     Във вписването, отнасящо се до Япония, точка 2 се заменя със следното:

                                 „2.

                                    Произход: продуктите от категории A и F, които са отгледани в Япония, и продуктите от категория D, преработени в Япония с биологично отгледани съставки, които са отгледани в Япония или са внесени в Япония:

                                             —

                                             от Съюза,

                                             —

                                             или от трета държава, за която Япония е признала, че в тази трета държава продуктите са произведени и контролирани в съответствие с правила, равностойни на предвидените в японското законодателство.“

                     8)

                     Вписването, отнасящо се до Швейцария, се изменя, както следва:

                                 а)

                                 ограничението за продуктовата категория B в точка 1 се заличава;

                                 б)

                                 точка 2 се заменя със следното:

                                             „2.

                                                Произход: продуктите от категории A и F, които са отгледани в Швейцария, и продуктите от категории D и E, преработени в Швейцария с биологично отгледани съставки, които са отгледани в Швейцария или са внесени в Швейцария:

                                                         —

                                                         от Съюза,

                                                         —

                                                         или от трета държава, за която Швейцария е признала, че в тази трета държава продуктите са произведени и контролирани в съответствие с правила, равностойни на предвидените в швейцарското законодателство.“

                     9)

                     Във вписването, отнасящо се до Тунис, точка 2 се заменя със следното:

                                 „2.

                                    Произход: продуктите от категории A и F, които са отгледани в Тунис, и продуктите от категория D, преработени в Тунис с биологично отгледани съставки, които са отгледани в Тунис.“

                     10)

                     Във вписването, отнасящо се до Съединените щати, ограниченията за продуктовите категории A и D в точка 1 се заличават.

                     11)

                     Вписването, отнасящо се до Нова Зеландия, се изменя, както следва:

                                 а)

                                 ограниченията за продуктовите категории B и D в точка 1 се заличават;

                                 б)

                                 точка 2 се заменя със следното:

                                             „2.

                                                Произход: продуктите от категории A, B и F, които са отгледани в Нова Зеландия, и продуктите от категория D, преработени в Нова Зеландия с биологично отгледани съставки, които са отгледани в Нова Зеландия или са внесени в Нова Зеландия:

                                                         —

                                                         от Съюза,

                                                         —

                                                         или от трета държава в рамките на режим, който е признат за равностоен в съответствие с член 33, параграф 2 от Регламент (ЕО) № 834/2007,

                                                         —

                                                         или от трета държава, чиито правила за производство и инспекция са признати за равностойни на MAF Official Organic Assurance Programme (Програма за гарантиране на качеството на биологичните храни на Министерството на земеделието и горите (MAF) въз основа на гаранции и информация, предоставени от компетентния орган на съответната държава, съгласно разпоредбите, приети от MAF, и при условие че се внасят само биологично произведени съставки, предназначени за влагане, до максимум 5 % продукти от земеделски произход, в продукти от категория D, обработени в Нова Зеландия.“

                     12)

                     Във вписването, отнасящо се до Република Корея, точка 2 се заменя със следното:

                                 „2.

                                    Произход: продуктите от категория D, преработени в Република Корея с биологично отгледани съставки, които са отгледани в Република Корея или са внесени в Република Корея:

                                             —

                                             от Съюза,

                                             —

                                             или от трета държава, за която Република Корея е признала, че в тази трета държава продуктите са произведени и контролирани в съответствие с правила, равностойни на предвидените в законодателството на Република Корея.“.

         ПРИЛОЖЕНИЕ II

               „ПРИЛОЖЕНИЕ V
               Текст на изображението

                  СЕРТИФИКАТ ЗА ИНСПЕКЦИЯ ЗА ВНОС В ЕВРОПЕЙСКИЯ СЪЮЗ НА ПРОДУКТИ ОТ БИОЛОГИЧНО ПРОИЗВОДСТВО
                  1. Издаващ контролен или надзорен орган (име, адрес и код)
                  2. Регламент (ЕО) № 834/2007 на Съвета:
                  — член 33, параграф 2 или
                  — член 33, параграф 3
                  3. Сериен номер на сертификата за инспекция
                  4. Износител (име и адрес)
                  5. Производител или преработвател на продукта (име и адрес)
                  6. Контролен орган или надзорен орган (име, адрес и код)
                  7. Държава на произход
                  8. Държава на износ
                  9. Държава на оформяне/Пункт на въвеждане
                  10. Държава на получаване
                  11. Вносител (име, адрес и EORI номер)
                  12. Първи получател в Съюза (име и адрес)
                  13. Описание на продуктите
                  Код по КН
                  Търговско наименование
                  Брой на опаковките
                  Партида №
                  Нетно тегло
                  14. Контейнер №
                  15. Пломба №
                  16. Общо брутно тегло
                  17. Транспортно средство преди пункта на въвеждане в Съюза
                  Вид транспорт
                  Идентификационни данни
                  Международен транспортен документ

               Текст на изображението

                  18. Декларация от издаващия сертификата надзорен или контролен орган, посочен в клетка 1
                  С настоящото се удостоверява, че настоящият сертификат е издаден въз основа на проверките, изисквани съгласно член 13, параграф 4 от Регламент (ЕО) № 1235/2008, и че горепосочените продукти са получени в съответствие с правила за производство и инспекция по метода на биологичното производство, които се считат за равностойни съгласно Регламент (ЕО) № 834/2007.
                  Дата
                  Име и подпис на упълномощеното лице Печат на издаващия надзорен или контролен орган
                  19. Митническо складиране Активно усъвършенстване
                  Име и адрес на оператора:
                  Контролен орган или надзорен орган (име, адрес и код):
                  Номер на митническата декларация при митническо складиране или активно усъвършенстване:
                  20. Проверка на пратката и заверка от съответния компетентен орган на държавата членка.
                  Орган и държава членка:
                  Дата:
                  Име и подпис на упълномощеното лице Печат
                  21. Декларация от първия получател.
                  С настоящото се удостоверява, че продуктите са получени в съответствие с член 34 от Регламент (ЕО) № 889/2008.
                  Наименование на дружеството: Дата:
                  Име и подпис на упълномощеното лице

               Текст на изображението

                  Обяснителни бележки
                  Клетка 1: Име, адрес и код на контролния или надзорния орган в третата държава, посочен в член 13, параграф 3 от Регламент (ЕО) № 1235/2008. Този орган попълва и клетки 4—18.
                  Клетка 2: В тази клетка се посочват разпоредбите от Регламент (ЕО) № 834/2007, които се отнасят до издаването и използването на настоящия сертификат; посочете съответната разпоредба.
                  Клетка 3: Сериен номер на сертификата, който се дава автоматично от електронната интегрирана компютризирана ветеринарна система (TRACES), посочена в член 13, параграф 2 от Регламент (ЕО) № 1235/2008, освен в случаите, когато се прилага член 13а, параграф 3.
                  Клетка 4: Име и адрес на оператора, който изнася продуктите от държавата, посочена в клетка 8. Износител е операторът, който извършва последната операция за целите на обработката съгласно определението в член 2, буква и) от Регламент (ЕО) № 834/2007 върху продуктите, посочени в клетка 13, и ги запечатва с пломба в подходяща опаковка или в контейнери съгласно член 34 от Регламент (ЕО) № 889/2008.
                  Клетка 5: Оператор или оператори, които са произвели или преработили продуктите в третата държава, посочена в клетка 7.
                  Клетка 6: Контролен или надзорен орган или органи за наблюдение на спазването на правилата за биологично производство при производството или преработката на продуктите в държавата, посочена в клетка 7.
                  Клетка 7: Държава на произход означава държавата или държавите, където продуктът е бил произведен/отгледан или преработен.
                  Клетка 8: Държава на износ означава държавата, в която продуктът е подложен на последната операция за целите на обработката съгласно определението в член 2, буква и) от Регламент (ЕО) № 834/2007 и е запечатан с пломба в подходяща опаковка или в контейнери.
                  Клетка 9: Държава на оформяне означава държавата, в която пратката се допуска за свободно обращение в Европейския съюз. Пункт на въвеждане е мястото на допускане за свободно обращение и се идентифицира от кодовете на ООН за населените места за търговски и транспортни цели (UN/LOCODE, пет букви).
                  Клетка 10: Държава на получаване означава държавата на първия получател в Европейския съюз.
                  Клетка 11: Име, адрес и регистрационен и идентификационен номер на икономическите оператори (EORI номер) на вносителя съгласно посоченото в член 9 от Регламент (ЕС) № 952/2013. Вносител означава физическото или юридическото лице в рамките на Европейския съюз, което представя пратката за допускане за свободно обращение в Съюза лично или чрез свой представител.
                  Клетка 12: Име и адрес на първия получател на пратката в Европейския съюз. Първи получател означава физическото или юридическото лице, на което се доставя пратката и което отговаря за обработката с цел по-нататъшна обработка и/или предлагане на пазара. Първият получател попълва и клетка 24.
                  Клетка 13: Описание на продуктите, включващо кодовете на съответните продукти по Комбинираната номенклатура (по възможност с 8-цифров код), търговско наименование, брой на опаковките (брой на кутиите, кашоните, торбите, кофите и т.н.), номер на партидата и нетно тегло.
                  Клетка 14: Незадължително попълване
                  Клетка 15: Незадължително попълване
                  Клетка 16: Общо брутно тегло, изразено в съответните мерни единици (килограми нетна маса, литри и т.н.).
                  Клетка 17: Транспортно средство, пристигащо в пункта на въвеждане.
                  Вид транспорт: въздушен, воден, железопътен, автомобилен, друг.
                  Идентификационни данни на транспортното средство: при въздушен транспорт — номер на полета, при воден транспорт — име на кораба или корабите, при железопътен транспорт — номер на влака и на вагона, при автомобилен транспорт — регистрационен номер и номер на ремаркето, ако има такова.
                  При транспорт с ферибот посочете кораба и пътното превозно средство заедно с идентификационните данни на пътното превозно средство и на ферибота по редовната фериботна линия.
                  Клетка 18: Декларация от издаващия сертификата надзорен или контролен орган. Подписът и печатът трябва да са с цвят, различен от този на печатния текст.
                  Клетка 19: Попълва се от съответния компетентен орган на държавата членка или от вносителя.
                  Клетка 20: Попълва се от съответния компетентен орган на държавата членка, ако е приложимо, преди операцията по обработка или разделяне в обстоятелствата, посочени в член 14 от Регламент (ЕО) № 1235/2008, и при проверката на пратката в съответствие с член 13, параграф 1.
                  Клетка 21: Попълва се от първия получател при получаване на продуктите, след като е извършил проверките, предвидени в член 34 от Регламент (ЕО) № 889/2008.
               “

         ПРИЛОЖЕНИЕ III

               „ПРИЛОЖЕНИЕ VI
               Текст на изображението

                  ИЗВЛЕЧЕНИЕ № … ОТ СЕРТИФИКАТА ЗА ИНСПЕКЦИЯ ЗА ВНОС В ЕВРОПЕЙСКИЯ СЪЮЗ НА ПРОДУКТИ ОТ БИОЛОГИЧНО ПРОИЗВОДСТВО
                  1. Контролен или надзорен орган, издал основния сертификат за инспекция (име, адрес и код)
                  2. Регламент (ЕО) № 834/2007 на Съвета:
                  — член 33, параграф 2 или
                  — член 33, параграф 3
                  3. Сериен номер на основния сертификат за инспекция
                  4. Оператор, разделил началната пратка на партиди (име и адрес)
                  5. Контролен орган или надзорен орган (име, адрес и код)
                  6. Вносител (име, адрес и EORI номер)
                  7. Държава на произход
                  8. Държава на износ
                  9. Държава на оформяне/Пункт на въвеждане
                  10. Държава на получаване
                  11. Получател на партидата, получена след разделянето (име и адрес)
                  12. Описание на продуктите
                  Кодове по КН
                  Брой на опаковките
                  Нетно тегло на партидата и нетно тегло на началната пратка
                  13. Декларация от съответния компетентен орган на държавата членка, който заверява извлечението от сертификата.
                  Настоящото извлечение съответства на гореописаната партида, получена след разделянето на пратката, описана в оригинален сертификат за инспекция със серийния номер, посочен в клетка 3
                  Орган и държава членка:
                  Дата:
                  Име и подпис на упълномощеното лице Печат

               Текст на изображението

                  14. Декларация от получателя на партидата
                  С настоящото се удостоверява, че партидата е получена в съответствие с член 33 от Регламент (ЕО) № 889/2008.
                  Наименование на дружеството
                  Дата:
                  Име и подпис на упълномощеното лице
                  Обяснителни бележки
                  Извлечение № : Номерът на извлечението съответства на номера на партидата, получена след разделянето на началната пратка.
                  Клетка 1: Име, адрес и код на контролния или надзорния орган в третата държава, издал основния сертификат за инспекция.
                  Клетка 2: В тази клетка се посочват разпоредбите от Регламент (ЕО) № 834/2007, които се отнасят до издаването и използването на настоящото извлечение; посочва се съответната разпоредба, по която е внесена основната пратка (вж. клетка 2 от основния сертификат за инспекция).
                  Клетка 3: Сериен номер на основния сертификат, който се дава автоматично от електронната интегрирана компютризирана ветеринарна система (TRACES), посочена в член 13, параграф 2 от Регламент (ЕО) № 1235/2008, освен в случаите, когато се прилага член 13а, параграф 3.
                  Клетка 4: Оператор, който физически разделя началната пратка на партиди, или оператор, който отговаря за тази операция.
                  Клетка 5: Контролен или надзорен орган, който отговаря за контролиране на оператора, разделил пратката.
                  Клетки 6, 7 и 8: Виж съответната информация в основния сертификат за инспекция.
                  Клетка 9: Държава на оформяне означава държавата, в която пратката се допуска за свободно обращение в Европейския съюз. Пункт на въвеждане е мястото на допускане за свободно обращение и се идентифицира от кодовете на ООН за населените места за търговски и транспортни цели (UN/LOCODE, пет букви).
                  Клетка 10: Държава на получаване означава държавата на първия получател в Европейския съюз.
                  Клетка 11: Получател на партидата (получена след разделянето) в Европейския съюз.
                  Клетка 12: Описание на продуктите, включващо кодовете на съответните продукти по Комбинираната номенклатура (по възможност с 8-цифров код), брой на опаковките (брой на кутиите, кашоните, торбите, кофите и т.н.) и нетно тегло, изразено в съответните мерни единици (килограми нетна маса, литри и т.н.), и нетното тегло, посочено в клетка 13 от основния сертификат за инспекция.
                  Клетка 13: Попълва се от съответния компетентен орган на държавата членка за всяка от партидите, получени след операцията по разделяне, посочена в член 14, параграф 2 от Регламент (ЕО) № 1235/2008.
                  Клетка 14: Попълва се при получаване на партидата, след като получателят е извършил проверките, предвидени в член 33 от Регламент (ЕО) № 889/2008.
               “


title: Регламент за изпълнение (ЕС) № 345/2012 на Комисията от 19 април 2012 година за изменение на представителните цени и размера на допълнителните вносни мита за някои продукти от сектора на захарта, определени с Регламент за изпълнение (ЕС) № 971/2011 за 2011/2012 пазарна година

text:
               20.4.2012

               BG

               Официален вестник на Европейския съюз

               L 108/32

         РЕГЛАМЕНТ ЗА ИЗПЪЛНЕНИЕ (ЕС) № 345/2012 НА КОМИСИЯТА
   от 19 април 2012 година
   за изменение на представителните цени и размера на допълнителните вносни мита за някои продукти от сектора на захарта, определени с Регламент за изпълнение (ЕС) № 971/2011 за 2011/2012 пазарна година
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1234/2007 на Съвета от 22 октомври 2007 г. за установяване на обща организация на селскостопанските пазари и относно специфични разпоредби за някои земеделски продукти (Общ регламент за ООП) (1),
   като взе предвид Регламент (ЕО) № 951/2006 на Комисията от 30 юни 2006 г. за определяне на подробни правила за прилагането на Регламент (ЕО) № 318/2006 на Съвета по отношение на търговията с трети страни в сектора на захарта (2), и по-специално член 36, параграф 2, втора алинея, второ изречение от него,
   като има предвид, че:

               (1)

               Размерите на представителните цени и на допълнителните вносни мита, приложими за бяла захар, сурова захар и някои сиропи, за пазарната 2011/2012 година са определени с Регламент за изпълнение (ЕС) № 971/2011 на Комисията (3). Посочените цени и мита са последно изменени с Регламент за изпълнение (ЕС) № 324/2012 на Комисията (4).

               (2)

               Данните, с които Комисията разполага понастоящем, налагат изменение на посочените размери съгласно член 36 от Регламент (ЕО) № 951/2006.

               (3)

               С оглед на необходимостта да се осигури възможно най-бързо прилагане на дадената мярка след предоставянето на актуализираните данни, настоящият регламент следва да влезе в сила в деня на публикуването му,

         ПРИЕ НАСТОЯЩИЯ РЕГЛАМЕНТ:
   Член 1
   Представителните цени и допълнителните вносни мита, приложими за продуктите, посочени в член 36 от Регламент (ЕО) № 951/2006, определени с Регламент за изпълнение (ЕС) № 971/2011 за пазарната 2011/2012 година, се изменят съгласно приложението към настоящия регламент.
   Член 2
   Настоящият регламент влиза в сила в деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 19 април 2012 година.

            За Комисията, от името на председателя,
         José Manuel SILVA RODRÍGUEZ

            Генерален директор на Генерална дирекция „Земеделие и развитие на селските райони“

      (1)  ОВ L 299, 16.11.2007 г., стр. 1.

      (2)  ОВ L 178, 1.7.2006 г., стр. 24.

      (3)  ОВ L 254, 30.9.2011 г., стр. 12.

      (4)  ОВ L 105, 17.4.2012 г., стр. 43.

      ПРИЛОЖЕНИЕ

         Изменени размери на представителните цени и на допълнителните вносни мита за бяла захар, сурова захар и продукти с код по КН 1702 90 95, приложими от 20 април 2012 година

                  (В евро)

                  Код по КН

                  Размер на представителната цена за 100 kg нето от съответния продукт

                  Размер на допълнителното мито за 100 kg нето от съответния продукт

                  1701 12 10 (1)

                  39,53

                  0,00

                  1701 12 90 (1)

                  39,53

                  2,75

                  1701 13 10 (1)

                  39,53

                  0,00

                  1701 13 90 (1)

                  39,53

                  3,05

                  1701 14 10 (1)

                  39,53

                  0,00

                  1701 14 90 (1)

                  39,53

                  3,05

                  1701 91 00 (2)

                  44,86

                  4,01

                  1701 99 10 (2)

                  44,86

                  0,88

                  1701 99 90 (2)

                  44,86

                  0,88

                  1702 90 95 (3)

                  0,45

                  0,24

         (1)  Определяне на стандартното качество, както е посочено в приложение IV, точка III от Регламент (ЕО) № 1234/2007.

         (2)  Определяне за стандартното качество, както е посочено в приложение IV, точка II от Регламент (ЕО) № 1234/2007.

         (3)  Определяне за 1 % съдържание на захароза.


title: Регламент за изпълнение (ЕС) 2016/1906 на Комисията от 28 октомври 2016 година за изменение за 256-и път на Регламент (ЕО) № 881/2002 на Съвета за налагане на някои специфични ограничителни мерки, насочени срещу определени лица и образувания, свързани с организациите ИДИЛ (Даиш) и Ал Кайда

text:
               29.10.2016

               BG

               Официален вестник на Европейския съюз

               L 295/74

         РЕГЛАМЕНТ ЗА ИЗПЪЛНЕНИЕ (ЕС) 2016/1906 НА КОМИСИЯТА
   от 28 октомври 2016 година
   за изменение за 256-и път на Регламент (ЕО) № 881/2002 на Съвета за налагане на някои специфични ограничителни мерки, насочени срещу определени лица и образувания, свързани с организациите ИДИЛ (Даиш) и Ал Кайда
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 881/2002 на Съвета от 27 май 2002 г. за налагане на някои специфични ограничителни мерки, насочени срещу определени лица и образувания, свързани с организациите ИДИЛ (Даиш) и Ал Кайда (1), и по-специално член 7, параграф 1, буква а) и член 7а, параграф 5 от него,
   като има предвид, че:

               (1)

               В приложение I към Регламент (ЕО) № 881/2002 се посочват лицата, групите и образуванията, обхванати от мерките за замразяване на средства и икономически ресурси съгласно посочения регламент.

               (2)

               На 25 октомври 2016 г. Комитетът по санкциите към Съвета за сигурност на Организацията на обединените нации реши да измени три вписвания в своя списък на лицата, групите и образуванията, спрямо които следва да се прилага замразяване на финансови средства и икономически ресурси. Приложение I към Регламент (ЕО) № 881/2002 следва да бъде съответно актуализирано,

         ПРИЕ НАСТОЯЩИЯ РЕГЛАМЕНТ:
   Член 1
   Приложение I към Регламент (ЕО) № 881/2002 се изменя в съответствие с приложението към настоящия регламент.
   Член 2
   Настоящият регламент влиза в сила в деня след деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 28 октомври 2016 година.

            За Комисията,

            от името на председателя,

            Изпълняващ длъжността началник на Службата за инструментите в областта на външната политика

      (1)  ОВ L 139, 29.5.2002 г., стр. 9.

      ПРИЛОЖЕНИЕ
      Идентификационните данни за посочените по-долу вписвания в категорията „Физически лица“ в приложение I към Регламент (ЕО) № 881/2002 се изменят, както следва:

                  а)

                  „Mohamed Amin Mostafa. Адрес: Via della Martinella 132, Parma, Италия. Дата на раждане: 11.10.1975 г. Месторождение: Kirkuk, Ирак. Други сведения: наложена му е мярка за административен контрол в Италия, която по график изтича на 15 януари 2012 г. Дата на определянето, посочено в член 2a, параграф 4, буква б): 12.11.2003 г.“ се заменя със следното:
                  „Mohamed Amin Mostafa. Дата на раждане: 11.10.1975 г. Месторождение: Kirkuk, Ирак. Гражданство: иракско. Адрес: Via della Martinella 132, Parma, Италия (местожителство). Други сведения: наложена му е мярка за административен контрол в Италия, която по график изтича на 15 януари 2012 г. Дата на определянето, посочено в член 7г, параграф 2, буква и): 12.11.2003 г.“

                  б)

                  „Hilarion Del Rosario Santos III (известен още като: а) Akmad Santos, б) Ahmed Islam, в) Ahmad Islam Santos, г) Abu Hamsa, д) Hilarion Santos III, е) Abu Abdullah Santos, ж) Faisal Santos, з) Lakay, и) Aki, й) Aqi). Титла: Amir. Адрес: 50, Purdue Street, Cubao, Quezon City, Филипините. Дата на раждане: 12.3.1966 г. Място на раждане: 686 A. Mabini Street, Sangandaan, Caloocan City, Филипините. Гражданство: филипинско. Паспорт №: AA780554 (филипински паспорт). Други сведения: а) основател и водач на движението Rajah Solaiman и свързан с Abu Sayyaf Group. б) задържан във Филипините от май 2011 г. Дата на определянето, посочена в член 2a, параграф 4, буква б): 4.6.2008 г.“ се заменя със следното:
                  „Hilarion Del Rosario Santos III (известен още като: а) Akmad Santos, б) Ahmed Islam, в) Ahmad Islam Santos, г) Abu Hamsa, д) Hilarion Santos III, е) Abu Abdullah Santos, ж) Faisal Santos, з) Lakay, и) Aki, й) Aqi). Титла: Amir. Адрес: 50, Purdue Street, Cubao, Quezon City, Филипините. Дата на раждане: 12.3.1966 г. Място на раждане: 686 A. Mabini Street, Sangandaan, Caloocan City, Филипините. Гражданство: филипинско. Паспорт №: AA780554 (филипински паспорт). Други сведения: а) основател и водач на движението Rajah Solaiman и свързан с Abu Sayyaf Group. б) задържан във Филипините от май 2011 г. Дата на определянето, посочено в член 7г, параграф 2, буква и): 4.6.2008 г.“

                  в)

                  „Anas Hasan Khattab (известен още като a) Samir Ahmed al-Khayat; б) Hani; в) Abu Hamzah; г) Abu-Ahmad Hadud). Титла: амир. Дата на раждане: 7.4.1986 г. Място на раждане: Дамаск, Сирия. Национален идентификационен номер: 00351762055. Дата на определянето, посочено в член 2a, параграф 4, буква б): 23.9.2014 г.“ се заменя със следното:
                  „Anas Hasan Khattab (известен още като a) Samir Ahmed al-Khayat; б) Hani; в) Abu Hamzah; г) Abu-Ahmad Hadud). Титла: амир. Дата на раждане: 7.4.1986 г. Място на раждане: Дамаск, Сирия. Гражданство: сирийско. Други сведения: административен амир на Al-Nusrah Front for the People of the Levant. Дата на определянето, посочено в член 7г, параграф 2, буква и): 23.9.2014 г.“


title: Регламент за изпълнение (ЕС) 2017/1327 на Съвета от 17 юли 2017 година за изпълнение на Регламент (ЕС) № 36/2012 относно ограничителни мерки с оглед на положението в Сирия

text:
               18.7.2017

               BG

               Официален вестник на Европейския съюз

               L 185/20

         РЕГЛАМЕНТ ЗА ИЗПЪЛНЕНИЕ (ЕС) 2017/1327 НА СЪВЕТА
   от 17 юли 2017 година
   за изпълнение на Регламент (ЕС) № 36/2012 относно ограничителни мерки с оглед на положението в Сирия
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз,
   като взе предвид Регламент (ЕС) № 36/2012 на Съвета от 18 януари 2012 г. относно ограничителни мерки с оглед на положението в Сирия и за отмяна на Регламент (ЕС) № 442/2011 (1), и по-специално член 32, параграф 1 от него,
   като взе предвид предложението на върховния представител на Съюза по въпросите на външните работи и политиката на сигурност,
   като има предвид, че:

               (1)

               На 18 януари 2012 г. Съветът прие Регламент (ЕС) № 36/2012.

               (2)

               Предвид тежкото положение в Сирия, и по-специално използването на химическо оръжие от режима в Сирия и неговото участие в разпространението на химическо оръжие, в съдържащия се в приложение II към Регламент (ЕС) № 36/2012 списък на физически и юридически лица, образувания и органи, за които се прилагат ограничителни мерки, следва да бъдат добавени 16 лица.

               (3)

               Поради това приложение II към Регламент (ЕС) № 36/2012 следва да бъде съответно изменено,

         ПРИЕ НАСТОЯЩИЯ РЕГЛАМЕНТ:
   Член 1
   Приложение II към Регламент (ЕС) № 36/2012 се изменя съгласно приложението към настоящия регламент.
   Член 2
   Настоящият регламент влиза в сила в деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 17 юли 2017 година.

            За Съвета

            Председател

         F. MOGHERINI

      (1)  ОВ L 16, 19.1.2012 г., стр. 1.

      ПРИЛОЖЕНИЕ
      Следните лица се добавят в списъка, съдържащ се в Раздел А (Лица) от приложение II към Регламент (ЕС) № 36/2012:

                     Име

                     Идентификационни данни

                     Основания

                     Дата на включване в списъка

                     „242.

                     Samir Dabul
                     (известен още като Samir Daaboul)

                     Дата на раждане: 4 септември 1965 г.;
                     Звание: бригаден генерал

                     Има звание бригаден генерал, на служба след май 2011 г.
                     Като висш военен носи отговорност за жестоките репресии срещу цивилното население и участва в съхраняването и използването на химическо оръжие. Свързан е и с включеното в списъка образувание Сирийски научноизследователски център.

                     18.7.2017 г.

                     243.

                     Ali Wanus
                     (известен още като Ali Wannous)
                     ()

                     Дата на раждане: 5 февруари 1964 г.
                     Звание: бригаден генерал

                     Има звание бригаден генерал, на служба след май 2011 г.
                     Като висш военен носи отговорност за жестоките репресии срещу цивилното население и участва в съхраняването и използването на химическо оръжие.
                     Свързан е и с включеното в списъка образувание Сирийски научноизследователски център.

                     18.7.2017 г.

                     244.

                     Yasin Ahmad Dahi
                     (известен още като Yasin Dahi; Yasin Dhahi)
                     ()

                     Дата на раждане: 1960 г.
                     Звание: бригаден генерал

                     Има звание бригаден генерал в Сирийските въоръжени сили, на служба след май 2011 г. Старши офицер в дирекция „Военно разузнаване“ на Сирийските въоръжени сили. Бивш началник на Отдел 235 на военното разузнаване в Дамаск и военното разузнаване в Хомс. Като висш военен носи отговорност за жестоките репресии срещу цивилното население.

                     18.7.2017 г.

                     245.

                     Muhammad Yousef Hasouri
                     (известен още като Mohammad Yousef Hasouri; Mohammed Yousef Hasouri)
                     ()

                     Звание: бригаден генерал

                     Бригаден генерал Muhammad Hasouri е старши офицер от Сирийските военновъздушни сили, на служба след май 2011 г. Заема постовете на началник щаб на 50-та бригада на Военновъздушните сили и заместник-командир на военновъздушна база Shayrat. Бригаден генерал Muhammad Hasouri служи в сектора на разпространение на химическото оръжие. Като висш военен носи отговорност за жестоките репресии срещу цивилното население в Сирия.

                     18.7.2017 г.

                     246.

                     Malik Hasan
                     (известен още като Malek Hassan)
                     ()

                     Звание: генерал-майор

                     Има звание генерал-майор; старши офицер и командир на 22-ра дивизия на Сирийските военновъздушни сили, на служба след май 2011 г.
                     Като старши офицер от Сирийските военновъздушни сили и командир на 22-ра дивизия носи отговорност за жестоките репресии срещу цивилното население в Сирия, включително за използването на химическо оръжие от самолети, излитащи от военновъздушни бази под контрола на 22-ра дивизия, като нападението над Talmenas, за което в доклада на създадения от ООН Съвместен механизъм за разследване се съобщава, че е извършено от хеликоптери на режима, базирани на военното летище в Хама.

                     18.7.2017 г.

                     247.

                     Jayyiz Rayyan Al-Musa
                     (известен още като Jaez Sawada al-Hammoud al-Mousa; Jayez al-Hammoud al-Moussa)
                     ()

                     Звание: генерал-майор

                     Управител на провинция Хасака, назначен от Башар Асад; свързан с Башар Асад.
                     Има звание генерал-майор; старши офицер и бивш началник щаб на Сирийските военновъздушни сили.
                     Като старши офицер от Сирийските военновъздушни сили носи отговорност за жестоките репресии срещу цивилното население в Сирия, включително за извършване на нападения с химическо оръжие от сирийския режим по време на мандата му като началник щаб на Сирийските военновъздушни сили, както е посочено в доклада на създадения от ООН Съвместен механизъм за разследване.

                     18.7.2017 г.

                     248.

                     Mayzar 'Abdu Sawan
                     (известен още като Meezar Sawan)
                     ()

                     Звание: генерал-майор

                     Има звание генерал-майор; старши офицер и командир на 20-та дивизия на Сирийските военновъздушни сили, на служба след май 2011 г.
                     Като старши офицер от Сирийските военновъздушни сили носи отговорност за жестоките репресии срещу цивилното население, включително нападенията срещу районите с цивилно население от самолети, излитащи от военновъздушни бази под контрола на 20-та дивизия.

                     18.7.2017 г.

                     249.

                     Isam Zahr Al-Din
                     (известен още като Isam Zuhair al-Din; Isam Zohruddin; Issam Zahruddin; Issam Zahreddine; Essam Zahruddin)
                     ()

                     Звание: бригаден генерал

                     Има звание бригаден генерал; старши офицер в Републиканската гвардия, на служба след май 2011 г. Като висш военен носи отговорност за жестоките репресии срещу цивилното население, включително по време на обсадата на Baba Amr през февруари 2012 г.

                     18.7.2017 г.

                     250.

                     Mohammad Safwan Katan
                     (известен още като Mohammad Safwan Qattan)
                     ()

                     Mohammad Safwan Katan е инженер във включеното в списъка образувание Сирийски научноизследователски център. Участва в разпространението и доставката на химическо оръжие. Mohammad Safwan Katan участва в изграждането на варелни бомби, използвани срещу цивилното население в Сирия.
                     Свързан е с включеното в списъка образувание Сирийски научноизследователски център.

                     18.7.2017 г.

                     251.

                     Mohammad Ziad Ghritawi
                     (известен още като Mohammad Ziad Ghraywati)
                     ()

                     Mohammad Ziad Ghritawi е инженер в Сирийския научноизследователски център. Участва в разпространението и доставката на химическо оръжие. Mohammad Ziad Ghritawi участва в изграждането на варелни бомби, използвани срещу цивилното население в Сирия.
                     Свързан е с включеното в списъка образувание Сирийски научноизследователски център.

                     18.7.2017 г.

                     252.

                     Mohammad Darar Khaludi
                     (известен още като Mohammad Darar Khloudi)
                     ()

                     Mohammad Darar Khaludi е инженер в Сирийския научноизследователски център. Участва в разпространението и доставката на химическо оръжие. За Mohammad Darar Khaludi се знае, че е участвал в изграждането на варелни бомби, използвани срещу цивилното население в Сирия.
                     Свързан е и с включеното в списъка образувание Сирийски научноизследователски център.

                     18.7.2017 г.

                     253.

                     Khaled Sawan
                     ()

                     Д-р Khaled Sawan е инженер в Сирийския научноизследователски център, който участва в разпространението и доставката на химическо оръжие. За него се знае, че участва в изграждането на варелни бомби, използвани срещу цивилното население в Сирия.
                     Свързан е с включеното в списъка образувание Сирийски научноизследователски център.

                     18.7.2017 г.

                     254.

                     Raymond Rizq
                     (известен още като Raymond Rizk)
                     ()

                     Raymond Rizq е инженер в Сирийския научноизследователски център, участващ в разпространението и доставката на химическо оръжие. Участва в изграждането на варелни бомби, използвани срещу цивилното население в Сирия.
                     Свързан е с включеното в списъка образувание Сирийски научноизследователски център.

                     18.7.2017 г.

                     255.

                     Fawwaz El-Atou
                     (известен още като Fawaz Al Atto)
                     ()

                     Fawwaz El-Atou е лабораторен техник в Сирийския научноизследователски център, участващ в разпространението и доставката на химическо оръжие. Fawwaz El-Atou участва в изграждането на варелни бомби, използвани срещу цивилното население в Сирия.
                     Свързан е с включеното в списъка образувание Сирийски научноизследователски център.

                     18.7.2017 г.

                     256.

                     Fayez Asi
                     (известен още като Fayez al-Asi)
                     ()

                     Fayez Asi е лабораторен техник в Сирийския научноизследователски център, участващ в разпространението и доставката на химическо оръжие. Участва в изграждането на варелни бомби, използвани срещу цивилното население в Сирия.
                     Свързан е с включеното в списъка образувание Сирийски научноизследователски център.

                     18.7.2017 г.

                     257.

                     Hala Sirhan
                     (известен още като Halah Sirhan)
                     ()

                     Дата на раждане: 5 януари 1953 г.
                     Звание: доктор

                     Д-р Hala Sirhan работи със Сирийското военно разузнаване в Сирийския научноизследователски център. Работила е в Институт 3000, който участва в разпространението на химическо оръжие.
                     Свързана е с включеното в списъка образувание Сирийски научноизследователски център.

                     18.7.2017 г.“


title: Регламент за изпълнение (ЕС) № 650/2013 на Комисията от 8 юли 2013 година за установяване на стандартни стойности при внос с цел определяне на входната цена на някои плодове и зеленчуци

text:
               9.7.2013

               BG

               Официален вестник на Европейския съюз

               L 188/7

      РЕГЛАМЕНТ ЗА ИЗПЪЛНЕНИЕ (ЕС) № 650/2013 НА КОМИСИЯТА

   от 8 юли 2013 година
   за установяване на стандартни стойности при внос с цел определяне на входната цена на някои плодове и зеленчуци
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1234/2007 на Съвета от 22 октомври 2007 г. за установяване на обща организация на селскостопанските пазари и относно специфични разпоредби за някои земеделски продукти (Общ регламент за ООП) (1),
   като взе предвид Регламент за изпълнение (ЕС) № 543/2011 на Комисията от 7 юни 2011 г. за определяне на подробни правила за прилагането на Регламент (ЕО) № 1234/2007 на Съвета по отношение на секторите на плодовете и зеленчуците и на преработените плодове и зеленчуци (2), и по-специално член 136, параграф 1 от него,
   като има предвид, че:

               (1)

               В изпълнение на резултатите от Уругвайския кръг на многостранните търговски преговори в Регламент за изпълнение (ЕС) № 543/2011 са посочени критериите, по които Комисията определя стандартните стойности при внос от трети държави за продуктите и периодите, посочени в приложение XVI, част A от същия регламент.

               (2)

               Стандартната стойност при внос се изчислява за всеки работен ден съгласно член 136, параграф 1 от Регламент за изпълнение (ЕС) № 543/2011, като се вземат под внимание променливите данни за всеки ден. В резултат на това настоящият регламент следва да влезе в сила в деня на публикуването му в Официален вестник на Европейския съюз,

         ПРИЕ НАСТОЯЩИЯ РЕГЛАМЕНТ:
   Член 1
   Стандартните стойности при внос, посочени в член 136 от Регламент за изпълнение (ЕС) № 543/2011, са определени в приложението към настоящия регламент.
   Член 2
   Настоящият регламент влиза в сила в деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 8 юли 2013 година.

            За Комисията, от името на председателя,

         Jerzy PLEWA

            Генерален директор на генерална дирекция „Земеделие и развитие на селските райони“

      (1)  ОВ L 299, 16.11.2007 г., стр. 1.

      (2)  ОВ L 157, 15.6.2011 г., стр. 1.

      ПРИЛОЖЕНИЕ
      Стандартни стойности при внос за определяне на входната цена на някои плодове и зеленчуци

                  (EUR/100 kg)

                  Код по КН

                  Код на третa държавa (1)

                  Стандартна стойност при внос

                  0707 00 05

                  MK

                  33,9

                  TR

                  105,8

                  ZZ

                  69,9

                  0709 93 10

                  TR

                  113,4

                  ZZ

                  113,4

                  0805 50 10

                  AR

                  82,5

                  TR

                  69,0

                  UY

                  83,3

                  ZA

                  93,6

                  ZZ

                  82,1

                  0808 10 80

                  AR

                  125,7

                  BR

                  94,3

                  CL

                  131,5

                  CN

                  96,1

                  NZ

                  145,9

                  US

                  154,5

                  ZA

                  108,7

                  ZZ

                  122,4

                  0808 30 90

                  AR

                  111,6

                  CL

                  120,4

                  CN

                  49,9

                  NZ

                  192,6

                  ZA

                  112,4

                  ZZ

                  117,4

                  0809 10 00

                  IL

                  275,4

                  TR

                  205,9

                  ZZ

                  240,7

                  0809 29 00

                  TR

                  284,2

                  ZZ

                  284,2

                  0809 30

                  TR

                  235,1

                  ZZ

                  235,1

                  0809 40 05

                  IL

                  99,1

                  MA

                  99,1

                  ZA

                  125,3

                  ZZ

                  107,8

         (1)  Номенклатура на държавите, определена с Регламент (ЕО) № 1833/2006 на Комисията (ОВ L 354, 14.12.2006 г., стр. 19). Код „ZZ“ означава „с друг произход“.